Komission asetus (ETY) N:o 3518/92, annettu 4 päivänä joulukuuta 1992, Azorien ananaksentuotantoa koskevien erityistoimenpiteiden yksityiskohtaisten sääntöjen soveltamisesta



Virallinen lehti nro L 355 , 05/12/1992 s. 0021 - 0021

Suomenk. erityispainos Alue 3 Nide 46 s. 0088

Ruotsink. erityispainos Alue 3 Nide 46 s. 0088



KOMISSION ASETUS (ETY) N:o 3518/92, annettu 4 päivänä joulukuuta 1992, Azorien ananaksentuotantoa koskevien erityistoimenpiteiden yksityiskohtaisten sääntöjen soveltamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92() ja erityisesti sen 30 artiklan, sekä katsoo, että asetuksen (ETY) N:o 1600/92 30 artiklassa säädetään tuoreiden ananasten tuotannolle vuosittain enintään 2 000 tonnin määrää kohden myönnettävästä tuesta; olisi säädettävä tätä tukijärjestelmää koskevat yksityiskohtaiset säännöt, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Kaikkien Azoreille sijoittautuneiden asianomaisten tuottajien on jätettävä Portugalin nimeämille toimivaltaisille laitoksille CN-koodiin 0804 30 kuuluvien tuoreiden ananasten korjattua tuotantoa koskeva tukihakemus seuraavina aikoina: P tammikuussa edellisen vuoden heinäkuun ja joulukuun välisenä aikana korjattua tuotantoa varten; P heinäkuussa kyseisen vuoden tammikuun ja kesäkuun välisenä aikana korjattua tuotantoa varten. 2 artikla 1. Tukihakemuksessa on ilmoitettava ainakin seuraavat tiedot: P hakijan sukunimi, etunimet ja osoite; P kyseisinä ajanjaksoina korjattu ananasmäärä; P kyseisen tuotannon kattama viljelyala. 2. Toimivaltaisten laitosten on suoritettava kaikki tarpeellisina pidetyt tarkastukset mukaan lukien erityisesti paikalla suoritettavat tarkastukset. 3. Portugalin viranomaisten on annettava tarvittavat säännökset, jotteivät vuosittaiset määrät, joille tukea on myönnetty, ole suurempia kuin asetuksen (ETY) N:o 1600/92 30 artiklassa säädetty enintään 2 000 tonnin määrä. 4. Yhteisön tuki maksetaan tukihakemuksen jättämistä seuraavan kahden kuukauden aikana. 3 artikla Tuoreiden ananasten tuotannolle myönnettävän tuen muuttamiseksi kansalliseksi valuutaksi sovelletaan kyseisen korjuukauden ensimmäisenä päivänä voimassa olevaa maatalouden muuntokurssia. 4 artikla 1. Jos tukea on maksettu aiheettomasti, toimivaltaisten laitosten on palautettava maksetut määrät, joihin on lisätty tuen maksamispäivän ja sen palautuspäivän välisenä aikana kertynyt juokseva korko. Sovellettava korkotaso on sama kuin kansallisessa lainsäädännössä vastaaville palautustoimille voimassa oleva korko. 2. Palautettu tuki ja tarvittaessa korko on maksettava tuen maksaneelle elimelle tai laitokselle, joka vähentää sen Euroopan maatalouden ohjaus- ja tukirahaston (EMOTR) rahoittamista kustannuksista. 5 artikla Portugalin on annettava komissiolle tiedoksi vuosittain ennen 1 päivää marraskuuta ne korjatut määrät, joille tukea on maksettu. Portugalin on annettava tiedoksi ne toimenpiteet, jotka on tarvittaessa toteutettu 2 artiklan 3 kohdan mukaisesti. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä joulukuuta 1992. Komission puolesta ()Ray MAC SHARRY Komission jäsen () EYVL N:o L 173, 27.6.1992, s. 1